हालै सम्पन्न कविता महोत्सवमा धाधली भएको भन्दै उनले राजीनामा बुझाए । र, त्यसलाई उनले सनसनीपूर्ण बनाउन खोजे । यही पछाडि कवि प्रोल्लास सिन्धुलीयले ठोकी हाले ­‘यो राजीनामा पत्र पढ्दा लेन्डुप काजीको कथा याद आयो । ‘सिक्किम भारतमा बिलय भैसकेपछि पनि उनले आफूलाई प्रधानमन्त्री नै ठानेका थिए रे । पछि मुख्य मन्त्रीमात्रै हो भनेर सम्झाउनु परेको थियो रे । कविजीको दावी हेर्दा त पूरै एकेडेमीको सल्लाहकार नै नियुक्त गरेको ठान्नुभएजस्तो छ । हुन चैं एकेडेमीका अनेकौं विभागमध्ये एक काव्य विभागको एक साधारण सदस्य हुँ भन्ने भुल्नुभएजस्तो छ ।’
